Med adresse i Vestbjerg og et eksamensbevis fra lærerseminariet var Karim Zaza klar til et kapitel i livet, der ikke handlede om fodbold. Men så ringede Michael Laudrup.

Den tidligere AaB- og Vendsyssel-målmand Karim Zaza var egentlig klar til at starte en karriere som folkeskolelærer. Efter næsten 20 år i professionel fodbold, ligende det nemlig at karrieren som sportsmand skulle slutte i Vendsyssel og afløses af en tilværelse i et helt andet fag. Men skæbnen ville det anderledes. I sommeren 2014 ringede Michael Laudrup nemlig til Karim Zaza og tilbød ham jobbet som målmandstræner i Laudrups klub Lekhwiya SC i Qatar. TV2/Nord har mødt Karim Zaza i Qatar, hvor han fortæller om livet i den omdiskuterede ørkenstat. Se med i Nordjylland LIVE mandag aften klokken 19.30